Тады ж у Віктара Уладзіміравіча хапала запалу на выкананне працоўных абавязкаў, сямейнае ўладкаванне і вучобу ў Вялікалуцкім сельгасінстытуце. Пасля атрымання дыплома аб вышэйшай адукацыі пачаўся паступовы кар'ерны рост: стаў старшым аграхімікам, потым узначаліў аграхімаддзел, у які да гэтага часу была пераўтворана даўнейшая станцыя хімізацыі. Тут жа ўручылі клопатны партфель намесніка начальніка райсельгасхарчу па раслінаводстве, які добрасумленна нясе 17 гадоў.